Gunnar Thoroddsen
B' e neach-lagha, riochdaire dioplòmasach agus neach-poileataigs à Innis Tìle a bh' ann an Gunnar Thoroddsen (IPA: ˈɡʏnːar ˈtʰoːurɔtˌsɛn). Rugadh e air 29 an Dùbhlachd 1910 ann an Reykjavík. Fhuair e a chuid foghlaim aig Menntaskólinn í Reykjavík agus Oilthigh Innis Tìle. Chaidh a thaghadh dhan Alþingi airson a' chiad turais ann an 1934 nuair a bha e dìreach 23 bliadhna a dh'aois, am fear na b'òige a chaidh a thaghadh dhan Alþingi a-riamh. Fhuair e trì ministrealachd (maoineachas, socharan sòisealta agus malairt) mus robh e na fhorsætisráðherra (Gàidhlig: Prìomh-mhinistear) bho 1980 gu ruige 1983 às leth Sjálfstæðisflokkurinn (Gàidhlig: Pàrtaidh na Neo-eisimeileachd). Phòs e aig Vala Ásgeirsdóttir - nighean Ásgeir Ásgeirsson - ann an 1941 agus fhuair iad ceathrar chloinne còmhla. Bha e cuideachd na thosgair thall san Danmhairg, bho 1965 gu ruige 1969. Sheas e airson ceann-suidhe na dùthcha ann an 1968 ach cha deach a thaghadh, leis nach d' fhuair e ach 35,428 bhòtaichean (34.4%). Chaochail Thoroddsen ann an Reykjavík air 25 an t-Sultain 1983.

Caibineit Thoroddsen
Seo, mar a leanas, liosta nan daoine a ghabh pàirt ann an caibineitean fhad 's a bha Thoroddsen os cionn an riaghaltais. Bhuinneadh ias uile gu Framsóknarflokkurinn agus Sjálfstæðisflokkurinn:

Gunnar Thoroddsen: Prìomhaire agus Ministear Staitistig 
Ólafur Jóhannesson: Rùnaire na Stàite
Friðjón Þórðarson: Ceartas agus Cùisean Eaglaiseil
Hjörleifur Guttormsson: Gnìomhachas
Ingvar Gíslason: Foghlam
Pálmi Jónsson: Àiteachas
Ragnar Arnalds: Ionmhais
Steingrímur Hermannsson: Iasgach agus Còmhdhail
Svavar Gestsson: Cùisean Sòisealta, Slàinte agus Tèarainteachd Shòisealta
Tómas Árnason: Malairt

Iomraidhean

Ceanglaichean a-mach 
 Sjálfstæðisflokkurinn

Luchd-poileataigs Eòrpach
Daoine à Innis Tìle
Innis Tìle
Daoine
Poileataigs